Бах, Иоганн Себастьян

Иога́нн Себастья́н Бах (; 1685-æм азы 31 мартъийы Эйзенахы, Саксен-Эйзенах — 1750-æм азы 28 июлы Лейпциджы, Саксони) у номдзыд немыцаг композитор, бароккойы дуджы минæвар, фортепианойы æмæ органы виртуоз. Иуæй-иу иртасджытæ йæ хонынц историйы стырдæр композитор. Йæ куыстытæ стыр тæваг дардтой ног композиторты фæлтæртыл, зæгъæм, Бетховен æмæ Моцартыл.

Йæ царды дæргъы Бах ныффыста 1000 уацмысæй фылдæр музыкæйы алы жанры, оперæйæ æддæмæ. Фæлæ æппæтæй зындгонддæр сты йæ органы куыстытæ. Æндæртæ та йæ амæлæты онг афтæ зындгонд нæ уыдысты, æмæ сæ зыдтой æрмæст музыкæ уарзджыт чысыл хай. Йæ амæлæты фæстæ та цасдæр рæстæджы дæргъы уыдысты рохуаты. Фæлæ цалдæр дæс азы фæстæ, Венæйы классикон скъолайы композитортæ йæ уацмыстимæ кусын куы райдыдтой, стæй Феликс Мендельсон йæ уацмыс «Matthäus-Passion» Берлины куы равдыста, уæд дзыллæмæ фæзындис Бахы музыкæмæ интерес, æмæ азæй-азмæ кодта уæрæхдæр.

 Фиппаинæгтæ 

 Литературæ 
 И. Н. Форкель. О жизни, искусстве и произведениях Иоганна Себастьяна Баха. М.: Музыка, 1987.
 А. Швейцер. Иоганн Себастьян Бах. М.: Музыка, 1965, М.: Классика-XXI, 2002, 2011.
 М. С. Друскин. Иоганн Себастьян Бах. М.: Музыка, 1982.
 М. Лебуше. Бах. (Серия ЖЗЛ. Малая серия) М.:Молодая гвардия. 2015.

Категори:Композитортæ алфавитмæ гæсгæ
Категори:Германы композитортæ
Категори:Эйзенахы чи райгуырдис, уыдон